
JUDEŢUL BIHOR 

CONSILIUL LOCAL AL COMUNEI SÂNTANDREI 

PROCES –VERBAL

Încheiat cu ocazia şedinţei ordinare a Consiliului Local Sântandrei

din data de 09 iulie 2019
Şedinţa ordinară a Consiliului Local Sântandrei a fost convocată de Primar în baza Dispoziţiei nr. 120 din 05 iulie 2019, la şedinţă sunt prezenţi 14 consilieri din totalul de 14 consilieri în funcţie. 

La şedinţă participă: domnul primar al comunei Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc și doamna Nicoleta Spătar, șef birou Finanțe Contabilitate.
Preşedintele de ședință, domnul consilier Iosif Marius Barat, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Înainte de a se trece la Ordinea de zi propriu – zisă, doamna secretar Dorina Ilea supune spre aprobare procesul verbal al ședinței anterioare, respectiv, procesul verbal al ședinței ordinare din data de 13.06.2019. 
Nefiind probleme asupra conţinutului acestuia, se supune la vot, prin vot deschis cu ridicarea mâinii şi cu 14 voturi „pentru”, fără voturi „împotrivă” și fără „abțineri” este adoptată H.C.L. nr. 80 din 09.07.2019 privind aprobarea procesului verbal al şedinţei anterioare a Consiliului Local Sântandrei. 
Totodată, d-na secretar supune atenției domnilor consilierilor evenimentul care a avut loc în ultimele zile, respectiv publicarea în data de 05 iulie 2019 în Monitorul Oficial al României a Ordonanței de Urgență nr. 57/2019 privind Codul Administrativ. Prezentul Cod intră în vigoare la data publicării acestuia în Monitorul Oficial al României, cu anumite excepții astfel cum prevede alin. (1) al art. 597. Alin. (2) al aceluiași articol prevede actele care se abrogă prin intrarea Codului Administrativ în vigoare. Codul administrativ reglementează cadrul general pentru organizarea și funcționarea autorităților și instituțiilor administrației publice, statutul personalului din cadrul acestora, răspunderea administrativă, serviciile publice, precum și unele reguli specifice privind proprietatea publică și privată a statului și a unităților administrativ-teritoriale. În încercarea de a preveni interpretări contrare, legiuitorul califică în mod limpede Codul administrativ ca fiind lege specială, precizând că el se completează cu prevederile Codului civil și cu alte reglementări de drept comun aplicabile în materie.

Președintele de ședință, prezintă proiectul ordinii de zi:
1. Proiect de hotărâre privind aprobarea rectificării bugetului de venituri și cheltuieli al comunei Sântandrei pe anul 2019.



   Inițiator: Primar Ioan Mărcuș 

2. Proiect de hotărâre privind aprobarea costului mediu lunar de întreținere în creșă pentru copiii care frecventează Creșa Sântandrei în anul școlar 2019 – 2020.



   Inițiator: Primar Ioan Mărcuș 
3. Proiect de hotărâre privind constituirea, alimentarea și utilizarea Fondulul de Întreținere, Înlocuire și Dezvoltare pentru investiția „Înlocuire parc auto S.C. COMPANIA REOSAL S.A.".




   Inițiator: Primar Ioan Mărcuș 
4. Proiect de hotărâre privind înscrierea în Cartea Funciară în domeniul privat al comunei Sântandrei a terenului intravilan, având categoria de folosință curți construcții, în suprafață de 595 mp, cu numărul cadastral 1179, notat în CF 1179 Sântandrei, situat pe str. Bujac nr. 14. 



   Inițiator: Primar Ioan Mărcuș 
5. Proiect de hotărâre privind aprobare P.U.Z. “Introducere parcele în intravilan, pentru amplasare hale producție și / sau depozitare, localitatea Palota, comuna Sântandrei, județul Bihor”, având ca beneficiar: S.C. Madrugada Com S.R.L.

 


   Inițiator: Primar Ioan Mărcuș 

6. Proiect de hotărâre privind aprobarea rezilierii unor contracte de comodat încheiate cu tineri din localitatea Palota, beneficiari de prevederile Legii nr. 15 / 2003 privind sprijinul acordat tinerilor pentru construirea unei locuințe proprietate personală. 

  

   Inițiator: Primar Ioan Mărcuș 
7. Proiect de hotărâre privind aprobarea efectuării operaţiunilor notariale de dezlipire a terenului intravilan aparţinând comunei Sântandrei, în suprafaţă de 5541 mp, identificat prin nr. cadastral 10242, înscris în CF 10242 Sântandrei.

   Inițiator: Primar Ioan Mărcuș 
8. Întrebări, interpelări și cereri adresate Consiliului Local Sântandrei.

Proiectul ordinii de zi, cu propunerea de suplimentare prezentată, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 81 din 09.07.2019 privind aprobarea ordinii de zi propusă pentru şedinţa ordinară a Consiliului Local Sântandrei din data de 09 iulie 2019.
Se trece la discutarea punctelor de pe Ordinea de zi:

La punctul 1 dl. consilier Iosif Marius Barat, președinte de ședință, îi dă cuvântul d-lui primar, care prezintă proiectul de hotărâre privind aprobarea rectificării bugetului de venituri și cheltuieli al comunei Sântandrei pe anul 2019, menționând că la întocmirea proiectului de hotărâre s-a avut în vedere Raportul de specialitate întocmit de către Biroul Finanțe – Contabilitate înregistrat sub nr. 9010 / 01.07.2019, raport care a fost trimis spre studiu domnilor consilieri împreună cu restul materialelor pentru punctele de pe Ordinea de zi.


D-l. consilier Ovidiu Alexandru Cseh dacă nu se poate prevedea acum în buget achiziționarea unui aparat de aer condiționat la Centrul de Permanență din Sântandrei.

D-na Nicoleta Spătar menționează că a fost achiziționat un aparat, urmând ca în perioada următoare să fie instalat la Centrul de Permanență.
D-na consilier Daniela Achim solicită achiziționarea unui aparat de aer condiționat și pentru Capela din Sântandrei.

D-l primar menționează că acum nu avem bani prevăzuți în buget pentru așa ceva, dacă se doreșete achiziționarea unui aparat acum trebuie să renunțăm la altceva prevăzut în buget sau trebuie să așteptăm următoarea rectificare de buget.  

D-na consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.
Nefiind alte discuții cu privire la proiectul de hotărâre, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 82 din 09.07.2019 privind aprobarea rectificării bugetului de venituri și cheltuieli al comunei Sântandrei pe anul 2019.
La punctul 2 de pe Ordinea de zi dl. consilier Iosif Marius Barat, președinte de ședință, îi dă cuvântul d-lui primar, care prezintă proiectul de hotărâre privind aprobarea costului mediu lunar de întreținere în creșă pentru copiii care frecventează Creșa Sântandrei în anul școlar 2019 – 2020. 

Creșa Sântandrei este o instituție publică fără personalitate juridică, în structura Primăriei Comunei Sântandrei, funcționează în localitatea Sântandrei și are o capacitate de 45 de locuri.

Conform prevederilor art. 9 alin. (1), (2) și (3) din Legea nr. 263 / 2007 privind înființarea, organizarea și funcționarea creșelor, actualizată:

„(1)Părinţii / reprezentanţii legali ai copiilor au obligaţia să plătească o contribuţie lunară de întreţinere pentru fiecare copil înscris la creşă şi care beneficiază de serviciile acesteia.

(2)Prin excepţie de la prevederile alin. (1), consiliul local va suporta contribuţiile părinţilor / reprezentanţilor legali ai copilului înscris la creşă şi expus riscului abandonului.

(3)Contribuţia lunară se calculează în baza costului mediu lunar de întreţinere în creşă.”


Prin H.G. nr. 1252 / 2012 a fost aprobată Metodologia de organizare și funcționare a creșelor și a altor unități de educație timpurie antepreșcolară, potrivit căreia costul mediu lunar de întreținere se stabilește diferențiat, în functie de tipul creșei și se aprobă anual prin act administrativ al instituției care are în administrare creșa.


De asemenea, art. 72  din H.G. nr. 1252 / 2012, stabilește următoarele:

„ (1) Contribuţia lunară de întreţinere a copiilor înscrişi în unităţile în care se oferă servicii de educaţie timpurie antepreşcolară, suportată de părinţii/reprezentantul legal al acestora, se determină în funcţie de cheltuielile de întreţinere, hrană şi gospodărie, obiecte de inventar, echipament şi cazarmament, materiale igienico - sanitare şi altele asemenea, precum şi de numărul de zile frecventate de copil în aceste unităţi.

  (2) Valoarea contribuţiei se stabileşte în următoarele cote procentuale şi nu poate depăşi 20% din costul mediu lunar de întreţinere în unitatea publică în care se oferă servicii de educaţie antepreşcolară.”
Având în vedere faptul că, pentru Creșa Sântandrei, anul școlar 2019 - 2020 este al doilea an de funcționare, în anul 2018 funcționând din data de 10.09.2018-31.12.2018, stabilirea costului mediu lunar de întreținere în unitatea publică s-a stabilit luând în considerare următoarele:

· Bugetul estimat pentru funcționarea creșei, având în vedere funcționalitatea acesteia în anul 2018, în perioada 10 septembrie – 31 decembrie, stabilit la subcapitolul 680211 Asigurări și Asistență Socială –Creșe – cheltuieli curente bunuri și servicii 284.000 lei (buget estimat);

· Număr mediu zilnic de copii care se estimează că vor frecventa creșa: 20 de copii.

· S-a luat în considerare: capacitatea creșei, la care s-a aplicat un procent de prezență de aprox. 40% având în vedere incidența cazurilor medicale în rândul antepreșcolarilor; 

· Numărul de zile lucrătoare din anul 2018 în care au funcționat creșele fiind de 218 zile. Cresa functionand în perioada 10 septembrie 2018 – 31 decembrie 2018:  15+23+21+20=79 zile.
Conform prevederilor H.G. nr. 904 / 2014 pentru stabilirea limitelor minime de cheltuieli aferente drepturilor prevăzute de art. 129 alin. (1) din Legea nr. 272 / 2004 privind protecția și promovarea drepturilor copilului, valoarea alocației zilnice de hrană (lei/zi/copil/tânăr) este stabilită în anexa la hotărâre la pct. A, pentru copil beneficiar serviciu de zi, cu mențiunea că se aplică și copiilor din creșe și alte unități de educație timpurie, la 13,00 lei/zi/copil.


D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.

Totodată, d-na consilier Simona Claudia Oșvat, președintele Comisiei de Învățământ, prezintă avizul favorabil al comisiei de specialitate.
Nefiind discuții pe marginea acestui subiect, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 83 din 09.07.2019 privind aprobarea costului mediu lunar de întreținere în creșă pentru copiii care frecventează Creșa Sântandrei în anul școlar 2019 – 2020. 
La punctul 3 de pe Ordinea de zi, dl. Consilier Iosif Marius Barat, președinte de ședință îi dă cuvântul d-lui primar, care prezintă materialul cu privire la proiectul de hotărâre privind constituirea, alimentarea și utilizarea Fondulul de Întreținere, Înlocuire și Dezvoltare pentru investiția „Înlocuire parc auto S.C. COMPANIA REOSAL S.A.", menționând că prin Tratatul de aderare la Uniunea Europeană, România și-a asumat o serie de obligații legate de managementul deșeurilor. Respectarea termenelor de conformare poate fi realizată numai prin proiecte de investiții masive în domeniu. Conform art.4 alin. (1) din Normele pentru constituirea, alimentarea și utilizarea Fondului de Întreținere, Înlocuire și Dezvoltare, aprobate prin OUG 198 / 2005 cu modificările și completările ulterioare, beneficiarii proiectelor au obligația de a constitui Fond de Întreținere, Înlocuire și Dezvoltare, denumit în continuare Fondul IID.
Fondul IID se constituie ca un fond de rezervă, disponibilitatea aferentă se păstrează într-un cont distinct purtător de dobândă,deschis la o unitate a trezoreriei statului, sau după caz la o bancă comercială. Titularul fondului IID poate fi unitatea administrativă teritorială sau operatorul care beneficiază de asistență financiară nerambursabilă din partea Uniunii Europene. Potrivit art. 4 alin. (2) din Normele pentru constituirea, alimentarea și  utilizarea Fondului de Întreținere, Înlocuire și Dezvoltare, aprobate prin OUG 198/2005 cu modificările și completările ulterioare ”Unitatea administrativ – teritorială contribuie la Fondul IID cu sume încasate în bugetele locale sau județene, după caz, cel puțin egale cu :

a) Redevența aferentă bunurilor concesionate societății comerciale care beneficiază de asistență financiară nerambursabilă din partea Uniunii Europene. În cazul în care împrumutatul este unitatea administrativ – teritorială, redevența anuală va fi stabilită la un nivel care să acopere cel puțin serviciul datoriei publice pentru anul respectiv aferent împrumutului de cofinanțare contractat de unitatea administrativ – teritorială ;

b) Dobânzi aferente disponibilităților Fondului IID.”

Totodată, conform art. 5 din Normele pentru constituirea, alimentarea și utilizarea Fondului de Întreținere, Înlocuire și Dezvoltare, aprobate prin OUG 198/2005 cu modificările și completările ulterioare va fi utilizat în următoarea ordine de priorități pentru :

a) Cheltuieli neeligibile reprezentând cheltuielile de achiziție sau producție a activelor corporale utilizate pentru implementarea proiectelor care beneficiază de asistență financiară nerambursabilă din partea Uniunii Europene dacă autoritatea responsabilă execută pregătirea terenului și a lucrărilor de construcții pe cont propriu, cheltuielile cu achiziția sau închirierea altor active care sunt considerate neeligibile, închirierea activelor fixe care sunt parte a cheltuielilor de capital , cheltuielile cu funcționarea unității de implementare a proiectului ;
b) Întreținerea, înlocuirea și dezvoltarea activelor date în administrare sau în concesiune, inclusiv a celor dezvoltate cu finanțare nerambursabilă din partea Uniunii Europene și în conformitate cu programul aprobat de autoritatea administrației publice locale sau cu programul specific de operare și întreținere, convenit cu Comisia Europeană sau cu banca cofinanțatoare.

D-na. consilier Marinela Nadia Moș, președintele Comisiei de Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 84 din 09.07.2019 privind constituirea, alimentarea și utilizarea Fondulul de Întreținere, Înlocuire și Dezvoltare pentru investiția „Înlocuire parc auto S.C. COMPANIA REOSAL S.A."
Se discută în continuare punctul 4 de pe ordinea de zi, respectiv: Proiect de hotărâre privind înscrierea în Cartea Funciară în domeniul privat al comunei Sântandrei a terenului intravilan, având categoria de folosință curți construcții, în suprafață de 595 mp, cu numărul cadastral 1179, notat în CF 1179 Sântandrei, situat pe str. Bujac nr. 14.
D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 85 din 09.07.2019 privind înscrierea în Cartea Funciară în domeniul privat al comunei Sântandrei a terenului intravilan, având categoria de folosință curți construcții, în suprafață de 595 mp, cu numărul cadastral 1179, notat în CF 1179 Sântandrei, situat pe str. Bujac nr. 14.




La punctul 5 de pe ordinea de zi, dl. Consilier Iosif Marius Barat, președinte de ședință îi dă cuvântul d-lui primar care prezintă Proiectul de hotărâre privind aprobare P.U.Z. “Introducere parcele în intravilan, pentru amplasare hale producție și / sau depozitare, localitatea Palota, comuna Sântandrei, județul Bihor”, având ca beneficiar: S.C. Madrugada Com S.R.L.




Prin PUZ se propune introducerea în intravilan a parcelelor, proprietatea SC Madrugada Com S.R.L, identificate prin numerele cadastrale 9488,11033, 11193,57939, având suprafața totală de 54965 mp, conform extraselor CF nr. 9488, 11033, 11193, 57939, în vederea extinderii activității de producție industrială.





Terenurile sunt situate în partea estică a comunei Sântandrei, zona de extravilan a satului Palota, conform PUG 2006 în vigoare, la nord de terenul actual ocupat de societatea comercială. Terenurile propuse pentru extindere intravilan ID – zona de industrie, depozite sunt libere de construcții, având folosința actuală de arabil.





Accesul la terenuri se realizează în prezent din drumul județean DJ 797 pe terenul cu nr. cad. 57938 (nr. cad. vechi 50808 / 641) – lățime 11,50m, aflat în proprietatea S.C. MADRUGADA COM S.R.L., conform extras CF nr. 57938 (CF sporadic 50808). Pe lângă acest acces se va crea un alt acces din drumul comunal DC 75, prin lărgirea drumului de exploatare existent cu nr. cad. 10457, cu lățime de 4,50m. Lărgirea se va face conform ridicării cadastrale aprobate prin HCL nr. 87 din 31.07.2019 (pentru aprobare extindere intravilan și zonă Industrială prin alt PUZ), iar în funcție de aceasta se va face renunțarea la teren aferentă proprietății SC Madrugada Com SRL pentru lărgire drum public la 12m travee.





Prin acest PUZ, inițiatorii intenționează să-și extindă activitatea prin construirea de noi hale de producție industrială.





Asigurarea cu utilități se va realiza prin racordarea la rețelele de alimentare cu energie electrică, gaz, apă și canalizare existente în incintă.
D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.





Nefiind alte discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 86 din 09.07.2019 privind aprobare P.U.Z. “Introducere parcele în intravilan, pentru amplasare hale producție și / sau depozitare, localitatea Palota, comuna Sântandrei, județul Bihor”, având ca beneficiar: S.C. Madrugada Com S.R.L.

La punctul 6 de pe ordinea de zi, dl. Primar prezintă proiectul de hotărâre privind aprobarea rezilierii unor contracte de comodat încheiate cu tineri din localitatea Palota, beneficiari de prevederile Legii nr. 15 / 2003 privind sprijinul acordat tinerilor pentru construirea unei locuințe proprietate personală. 
Prin HCL nr. 138 din 31.10.2017, Consiliul Local a aprobat lista cu 6 tineri din Palota și terenurile acordate în folosință gratuită prin redistribuire – etapa III de repartizări. Având în vedere că la data de 04.06.2019 – 1 an de la predarea amplasamentelor pentru cei 6 beneficiari, doar 3 dintre ei au obținut autorizația de construire, ceilalți 3 nerespectând pct. 4.5 din contractul de comodat, pentru Lakatos Roland – Richard, Hoduț Andreea Roxana și Olariu Cristofer – Sam se propune rezilierea contractelor de comodat conform pct. 5.1, lit. b) pentru neînceperea construcției în termen de un an de la data atribuirii terenului. 

D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.
Totodată, d-na Georgeta Mihalca, președintele Comisiei Juridice, prezintă avizul favorabil al comisiei de specialitate.
Nefiind alte discuții pe marginea acestui punct, dl. Consilier Iosif Marius Barat președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 87 din 09.07.2019 privind aprobarea rezilierii unor contracte de comodat încheiate cu tineri din localitatea Palota, beneficiari de prevederile Legii nr. 15 / 2003 privind sprijinul acordat tinerilor pentru construirea unei locuințe proprietate personală.


La punctul 7 de pe ordinea de zi, dl. Primar prezintă proiectul de hotărâre privind aprobarea efectuării operaţiunilor notariale de dezlipire a terenului intravilan aparţinând comunei Sântandrei, în suprafaţă de 5541 mp, identificat prin nr. cadastral 10242, înscris în CF 10242 Sântandrei.

D-l. consilier Sebastian Horea Șuteu, președintele Comisiei de Urbanism, prezintă avizul favorabil al comisiei de specialitate.
Totodată, d-na Georgeta Mihalca, președintele Comisiei Juridice, prezintă avizul favorabil al comisiei de specialitate.
Nefiind discuții pe marginea acestui punct, dl. Consilier Iosif Marius Barat, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 88 din 09.07.2019 privind aprobarea efectuării operaţiunilor notariale de dezlipire a terenului intravilan aparţinând comunei Sântandrei, în suprafaţă de 5541 mp, identificat prin nr. cadastral 10242, înscris în CF 10242 Sântandrei.

La Diverse, doamna consilier Corina Anina Paina solicit amplasarea unui limitator de viteză pe strada Triumfului deoarece viteza cu care circulă unii conducători auto este de-a dreptul deranjată.

Domnul consilier Ovidiu Alexandru Cseh menționează că s-au mai instalat limitatoare și pe alte străzi și nu au avut niciun efect, cei care doresc să circule cu viteză nefiind opriți de acele limitatoare.


Doamna consilier Simona Claudia Oșvat dorește să aducă în atenția consilierilor problemele pe care le au doamnele învățătoare care își desfășoară activitatea în clădirea mică a Școlii din Sântandrei cu privire la copiii care rămân la Fundația Viața Nouă în fiecare după – masă. Acestea s-au aranjat deranjate de mizeria pe care o găsesc în clădire în fiecare dimineață.

Domnul primar menționează că până în data de 15 august Fundația este în vacanță, urmând ca până atunci să se rezolve și această problemă.


Doamna consilier Daniela Achim și domnul consilier Iosif Marius Barat atrag atenția cu privire la vegetație care a crescut foarte tare în ultima perioadă, menționând și necesitatea punerii în vedere proprietarilor de terenuri să curețe aceste parcele pentru că urmează să înflorească ambrosia, din ce în ce mai mulți oameni suferind de alergie.

Domnul consilier Ovidiu Alexandru Cseh menționează că poliția locală are un teanc de sesizări pe birou făcute oamenilor cu privire la îngrijirea și întreținerea proprietăților. 


Nefiind alte probleme la ordinea de zi, întrebări sau interpelări, preşedintele de şedinţă, domnul consilier Iosif Marius Barat, declară închise lucrările şedinţei.

PREŞEDINTE DE ŞEDINŢĂ







     SECRETAR,

       CONSILIER


   Iosif Marius BARAT







         Dorina ILEA     
